Apstiprināts

CEMEX Iespēju fonda

padomes sēdē, 2018.gada 11. janvārī

**Nodibinājums “CEMEX Iespēju fonds”**

2018.gada atklātais projektu pieteikumu konkurss Madonas novadā

Izsludināts 2018.gada 28. maijā

NOLIKUMS

1. Atklātā projektu pieteikumu konkursa mērķis- sniegt atbalstu iniciatīvām, kas:
   1. sasaucas ar Latvijas valsts simtgades svinību virsmērķi un uzdevumiem ([www.lv100.lv](http://lv100.lv/par/merkis/)), stiprina Latvijas valstiskumu, aktualizē valsts vēstures notikumus, godina tautu un tās kultūru, dabas bagātības un veicina līdzatbildību par valsts nākotni;
   2. dažādo, uzlabo, sekmē un attīsta Madonas novada iedzīvotāju dzīves kvalitāti un vidi.
2. Projektu konkursa prioritātes:
   1. aktivitātes, kas stiprina Latvijas sabiedrības valstsgribu, piederības sajūtu un mīlestību pret savu zemi, veicinot pašorganizējošus procesus un sadarbību, tai skaitā:

- stiprina valstiskuma apziņu, aktualizē Latvijas valstiskuma vēsturi, godinot valsts dibinātājus un pieminot notikumus, kas ietekmējuši Latvijas valsts izveidi, tādējādi nostiprinot izpratni par Latvijas valstiskumu kā likumsakarīgu ilgstošas attīstības rezultātu;

-  cildina Latvijas dabas skaistumu, kultūras daudzveidību un latviešu valodu;

- modina sabiedrībā atbildības ētiku, atbildības uzņemšanos par sevi, savu ģimeni, kopienu un valsti;

* 1. droša un veselīga dzīves vide (t.sk. preventīvie pasākumi un izglītošanas aktivitātes);
  2. vides sakopšanas, aizsardzības un saglabāšanas aktivitātes (t.sk. preventīvie pasākumi un izglītošanas aktivitātes);
  3. veicināt izglītības iespējas un sabiedriskās aktivitātes Madonas novada iedzīvotājiem kultūras,sporta un sociālo jautājumu jomās.

1. Projektu pieteikumu var iesniegt:
   1. Novada teritorijā reģistrētās biedrības, nodibinājumi, reliģiskas organizācijas;
   2. Madonas novada pašvaldības iestādes, kas apstiprinātas pašvaldības nolikumā.
2. Viens pretendents var iesniegt vienu projekta pieteikumu.
3. Atklātā projektu pieteikumu konkursa kopējā summa ir 4500 EUR.

Projektam minimālā piešķiramā summa nav noteikta. Maksimālā piešķiramā summa projekta pieteikumam - 800 EUR. Fonds patur tiesības nepiešķirt visu konkursam atvēlēto summu un projekta pieteikumā pieprasīto summu.

1. Fonds atbalsta:
   1. projekta administratīvās izmaksas ne vairāk kā 10% apmērā no lūgtās summas biedrībām, nodibinājumiem, reliģiskām organizācijām;
   2. atalgojumu projekta īstenotājiem (ja finansēts no fonda) – nodarbību vadītājiem, lektoriem, kuriem ir atbilstoša izglītība un/vai darba pieredze, ne vairāk kā 10,00 EUR t.sk. nodokļi, par astronomisko stundu - 60 minūtes, slēdzot autorlīgumu, uzņēmuma līgumu vai citu, bet ne darba līgumu.
   3. materiālu, aprīkojuma, inventāra iegādi projekta aktivitāšu nodrošināšanai; transporta, sakaru izdevumus vai citas ar projekta īstenošanu saistītas izmaksas.

**Visām izmaksām jābūt tieši saistītām ar projekta saturu.**

1. Projektu konkursa līdzekļi nevar tikt piešķirti šādiem mērķiem vai izdevumiem:
   1. pabalstiem un citiem līdzīgiem maksājumiem privātpersonām par aktivitāšu īstenošanu, t.sk administrēšanu (piemēram, biļetes, dāvanas, dāvanu kartes u.tml.);
   2. peļņas pasākumiem;
   3. pašvaldības iestādēm pašvaldības iestādes tiešo funkciju izpildes atbalstam;
   4. jau pabeigtiem darbiem/projektiem;
   5. politiskiem, militāriem vai reliģiskiem pasākumiem;
   6. nedrošiem, bīstamiem pasākumiem, kas rada draudus veselībai;
   7. videi kaitīgiem, vidi degradējošiem pasākumiem;
   8. regulāru vides uzkopšanas darbu nodrošināšanai (t.sk. zāles pļaušanai, krūmu izciršanai, degvielas iegādei iekārtu darbināšanai, ierīču un iekārtu detaļu iegādei utt.);
   9. administratīvās izmaksas pašvaldības iestādēm.
2. Projekta īstenošanai nepieciešams projekta pieteicēja un/vai atbalstītāju līdzfinansējums, ne mazāk kā **20%** no kopējā projekta budžeta. Vismaz **5 %** no kopējā projekta budžeta veido finansiālais līdzfinansējums. Līdzfinansējumā tiek iekļautas tikai ar projektu saistītās izmaksas un atbilstošas patiesajai situācijai.
3. Projektu pieteikumu iesniegšana **līdz 2018.gada 29. jūnijam** Konkursa rezultāti tiks pasludināti **līdz 2018.gada 30. jūlijam.** Par konkursa rezultātiem visi projektu iesniedzēji tiks informēti rakstiski.
4. **Projektu īstenošanas termiņš ir no 2018.gada 1.augusta-2019.gada 31.janvārim.**
5. Konkurss tiek izsludināts Madonas reģiona laikrakstā „Stars”, Madonas novada mājas lapā [www.madona.lv](http://www.madona.lv) , [www.cemexiespejufonds.lv](http://www.cemexiespejufonds.lv), [www.cemex.lv](http://www.cemex.lv).
6. Pretendentiem par projektu konkursu un pieteikumu sagatavošanu ir pieejama šāda informācija un bezmaksas konsultācijas:

12.1. konkursa nolikums un pieteikuma veidlapa pieejama – [www.cemexiespejufonds.lv](http://www.cemexiespejufonds.lv), [www.cemex.lv](http://www.cemex.lv), [www.madona.lv](http://www.madona.lv);

12.2. metodiskie norādījumi pieteikuma veidlapas aizpildīšanai, pielikums Nr.3;

12.3. *informatīvais seminārs:*1. jūnijā, plkst.14.00, 3.stāva zālē, Madonas novada domes ēkā, Saieta laukums 1, Madonā;

12.4. bezmaksas konsultācijas par projektu pieteikumu sagatavošanu: tālr: 22085003, vai arī rakstot uz e-pastu: [aneta.rulle@ext.cemex.com](mailto:aneta.rulle@ext.cemex.com).

13. Projekta pieteikums sastāv no:

13.1. projekta pieteikuma veidlapas (pielikums Nr.1);

13.2. projekta vadītāja parakstīta CV;

13.3. finanšu uzskaites atbildīgās personas parakstīta CV, ja finanšu uzskaiti sniegs juridiska persona, tad nav jāpievieno dokuments, bet pieteikumā ir jābūt skaidri norādītam, kas veiks šo pakalpojumu;

13.4. projekta īstenotāju parakstītiem CV;

13.5. organizācijas reģistrācijas apliecības kopijas vai izziņa no LR Uzņēmuma reģistra;

13.6. apliecinājuma/-iem par līdzfinansējumu;

13.7. apliecinājuma no projekta īstenotājiem (projekta vadītāja, grāmatveža u.c ) par brīvprātīgā darba veikšanu, ja tas budžetā norādīts kā nemateriālais ieguldījums;

13.8. sadarbības līgumu kopijām ar projektā iesaistītajiem partneriem (ja tādi ir iesaistīti);

13.9. informācijas, ko projekta pieteicējs uzskata par būtisku pievienot saistībā ar projekta tēmu.

14. Projektu pieteikumu iesniegšanas nosacījumi un termiņš:

14.1. Projekta pieteikumus var iesniegt:

14.1.1.**Elektroniski** datorrakstā latviešu valodā. Iesniedzams, projekta pieteikums – pieteikuma veidlapa (pielikums Nr.1) un visi pielikumi, skanēti ar atbilstošajiem parakstiem. **Sagatavojiet pilnu komplektu projekta pieteikumu, ieskenējiet un nosūtiet kā vienu dokumentu!** Pieteikums jāsūta uz **e-pastu:** [aneta.rulle@ext.cemex.com](mailto:aneta.rulle@ext.cemex.com) ar norādi - atklātam projektu pieteikumu konkursam;

14.2. Projekta pieteikuma iesniegšanas termiņš līdz **2018.gada 29.jūnijam, plkst. 16.00.**

15. Projektu pieteikumu vērtēšana:

Projektu pieteikumi tiek vērtēti divās kārtās – pēc to administratīvās atbilstības un kvalitātes kritērijiem. Vērtējot projekta pieteikuma administratīvo atbilstību, tiek pārbaudīts, vai iesniedzējs atbilst nolikuma prasībām, t.i., vai projekta iesniedzējs ir biedrība, nodibinājums, reliģiska organizācija, Madonas novada pašvaldības iestāde; vai pašvaldības iestāde projektā neplāno veikt tiešās pašvaldības iestādes funkcijas; vai projekta pieteikumā ir iekļautas visas nepieciešamās projekta pieteikuma sadaļas; vai pieteikuma veidlapa ir aizpildīta atbilstoši nolikuma prasībām utt. Ja tiek konstatēta administratīvā neatbilstība, **tad projekta pieteikums netiek tālāk izvērtēts**.

Projektu kvalitātes vērtēšanai ir izstrādāti kritēriji (pielikums Nr.4). Projekta pieteikumus vērtē projektu vērtēšanas komisija 5 cilvēku sastāvā, saskaņā ar kvalitātes vērtēšanas kritērijiem, maksimālais punktu **skaits 44** punkti. Finansiālo atbalstu saņem projekti, kuri saņēmuši vislielāko punktu skaitu. Komisijai ir tiesības atbalstīt projektu ar mazāku finansējumu nekā lūgts pieteikumā. Komisijas lēmums par attiecīgās summas piešķiršanu ir pamats finansējuma piešķiršanai un nav pārsūdzams.

16. Finansējuma piešķiršana un atskaitīšanās kārtība:

Starp Fondu un finansējuma saņēmēju tiek noslēgts līgums. Finansējums 100% apmērā tiek pārskaitīts uz finansējuma saņēmēja norādīto kontu pēc līguma noslēgšanas.

Ja projekta pieteikumā pēc tā apstiprināšanas nepieciešams veikt grozījumus, jāiesniedz rakstiskā formā iesniegums par izmaiņām projektā. Grozījumus saskaņo ar Fonda valdes locekli. Desmit dienu (kā norādīts līgumā) laikā pēc projekta realizācijas projekta pieteicējam jāiesniedz atskaite (pielikums Nr.2) par piešķirto līdzekļu izlietojumu. Atskaitei atbilstoši grāmatvedības prasībām jāpievieno līdzekļu izlietojumu apliecinošo dokumentu kopijas ar organizācijas rekvizītiem, piem., rēķinu, maksājumu uzdevumu, kases čeku kopijas, līgumi, pieņemšanas – nodošanas akti, ceļazīmes u.c.

**Atskaitei jāpievieno līdzekļu izlietojumu apliecinošo dokumentu kopijas arī par iesniedzēja pašfinansējumu/līdzfinansējumu naudā**.

Līdz ar atskaiti par finanšu līdzekļu izlietojumu projekta pieteicējs iesniedz arī projekta īstenošanas saturisko atskaiti. Saturiskai atskaitei jāsatur informācija par projekta mērķa un plānoto rezultātu sasniegšanu. Atskaitei projekta pieteicējs pievieno paskaidrojošu informāciju, fotogrāfijas – **elektroniskā versijā**, publikāciju kopijas, vizuālās identifikācijas pasākumi utt. par projekta norisi.

Fonds pārbauda piešķirto līdzekļu izlietošanas atbilstību, neatbilstoši izlietoti līdzekļi jāatgriež Fondā.

17.Īpaši nosacījumi:

17.1. Informācija par projektu ir **jāpublicē Madonas reģiona laikrakstā „Stars”;**

**17.2. Vizuālā identifikācija**: Visos projekta dokumentos, kas tiek izplatīti, izsūtīti, izdalīti vai publicēti (ielūgumos, brošūrās, informatīvajos materiālos, preses relīzēs, interneta vietnēs un citos publiskos materiālos), uz iegādātajiem priekšmetiem (tai skaitā- grāmatas, CD/DVD utt.), iekārtām un uzstādītiem objektiem, kā arī telpās, kurās norisinās projekta aktivitātes – obligāta ir norāde par projekta finansētāju nodibinājumu „CEMEX Iespēju fonds”, ja iespējams, lietojot fonda logotipu (logotipa failu un specifikāciju var saņemt pie Fonda vadītājas).

Ja projekta ietvaros veikts telpu remonts vai renovācija- telpā, pārskatāmā vietā, jābūt infomatīvajai plāksnei, kurā norādīts projekta nosaukums, realizācijas gads un fonda logo, kurš no kopējās plāksnes platības neaizņem mazāk kā 30 %.

17.3. Projekta iesniedzējs, kas īsteno projekta konkursa prioritāti nr.2.1. 17.2.punktā minētajos vizuālās identifikācijas pasākumos papildus fonda logotipam **lieto Latvijas simtgades svinību zīmi. Latvijas valsts simtgades piederības zīme izmantojama atbilstoši Latvijas valsts simtgades** [**mērķiem un uzdevumiem**](http://www.lv100.lv/par/merkis/) (saite: [www.lv100.lv/par/merkis/](http://www.lv100.lv/par/merkis/)) **ievērojot** [**piederības zīmes lietošanas vadlīnijas**](http://www.lv100.lv/par/piederibas-zime/) **(**saite: [www.lv100.lv/par/piederibas-zime/](http://www.lv100.lv/par/piederibas-zime/)) **ievērojot normatīvo aktu prasības par Latvijas valsts karoga lietojumu.** Lietojot Latvijas valsts simtgades piederības zīmi jāievēro logotipa lietošanas [**stila grāmata**](http://latvija100.identity.lv/) (saite: [www.lv100.lv/par/piederibas-zime/](http://www.lv100.lv/par/piederibas-zime/)). Projekta publicitātē jānorāda tā **saikne ar Latvijas valsts simtgadi**, kā arī jāsūta informācija par projekta norisēm uz [lv100@km.gov.lv](mailto:lv100@km.gov.lv).

**Nosacījuma neievērošana var būt par iemeslu finanšu līdzekļu atmaksai Fondam.**